Bolojan, replică pentru Grindeanu: „Dacă nu ești bine pregătit, ar fi bine să nu te apuci să faci declarații”
După ce a anunțat restructurarea de la Senat, Ilie Bolojan a primit o replică de la Sorin Grindeanu, care spunea că nu este o idee bună dacă aceste concedieri se fac „pentru presă”, liderul PSD dând apoi ca exemplu concedierile de la CJ Bihor. Doar că acele afirmații nu conțineau cifrele reale ale situației expuse, ele fiind departe de adevăr. Ilie Bolojan a comentat, în exclusivitate la Digi24, declarațiile lui Grindeanu, spunând despre acesta că nu a fost bine pregătit, și atunci ar fi fost mai bine să nu facă declarații.